Tiekėjų kvalifikacijos reikalavimai
           
30. Tiekėjo kvalifikacija ir, jeigu taikytina, atitiktis aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos), t. y. tiekėjas (ar jų personalas) privalo turėti reikiamą kvalifikaciją iki šios datos.
30.1. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:	
	Eil. Nr.
	Kvalifikacijos reikalavimai
	Patvirtinančių dokumentų sąrašas

	Teisė verstis ta veikla

	30.1.1.
	-
	-

	Techninio ir profesinio pajėgumo reikalavimai

	30.1.2.
	Tiekėjas, turi užtikrinti, kad darbus vykdys patyrę bei atitinkama tvarka kvalifikuoti specialistai: Tiekėjas turi paskirti specialistus, kurių kvalifikacija turi atitikti žemiau nurodytus reikalavimus: 
1) ne mažiau kaip 1 (vieną) specialistą, statinio statybos vadovą, kuriam suteikta teisė eiti ypatingojo statinio statybos vadovo pareigas objekte: ypatingasis, negyvenamasis, administracinės paskirties pastatas. 
2) ne mažiau kaip 1 (vieną) specialistą, statinio statybos specialiųjų darbų vadovą, kuriam suteikta teisė eiti ypatingojo statinio statybos specialiųjų darbų vadovo pareigas objekte: ypatingasis, negyvenamasis, administracinės paskirties pastatas. Darbų sritys: 
· statybinių konstrukcijų;
· statinio vandentiekio ir nuotekų šalinimo inžinerinių sistemų įrengimas; 
· statinio šildymo, vėdinimo, oro kondicionavimo inžinerinių sistemų įrengimas;
· statinio elektros inžinerinių sistemų įrengimas; 
· procesų valdymo ir automatizavimo sistemų įrengimas;
· statinio nuotolinio ryšio (telekomunikacijų) inžinerinių sistemų įrengimas; 
· statinio apsauginės signalizacijos, gaisrinės saugos inžinerinių sistemų įrengimas; 
3) bent vieną specialistą, turintį teisę atlikti geodezijos darbus; 
Pastaba: Tiekėjas gali siūlyti vieną asmenį kelioms pozicijoms, jei šis asmuo atitinka visus skirtingoms pozicijoms keliamus reikalavimus.

	1) Tiekėjo ar jo įgalioto asmens parašu patvirtintas dokumentas (jei siūlomi keli specialistai – sąrašas), kuriame nurodomas už sutarties vykdymą atsakingas specialistas, jo vardas ir pavardė, pareigos vykdant sutartį, kvalifikacijos pažymėjimo ar atestato Nr. 
2) Jei tiekėjas siūlo ne savo darbuotoją, jis turi pateikti siūlomo specialisto pasirašytą sutikimą atlikti jam paskirtas funkcijas, tiekėjo laimėjimo atveju. 
1 punkte nurodytam specialistui pateikiami dokumentai: Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus*) SSVA (iki 2022-04-30 SPSC) išduotas kvalifikacijos atestatas suteikiantis teisę eiti ypatingojo statinio statybos vadovo objekte: ypatingasis negyvenamasis, administracinės paskirties pastatas ar užsienio šalies specialistams* išduoti teisės pripažinimo dokumentai, arba užsienio šalies specialistams* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija. Bus priimtini kvalifikacijos dokumentai, kuriuose nurodyti visi pastatai, neišskirtos ar nenurodytos paskirtys. 
2 punkte nurodytam specialistui pateikiami dokumentai: Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus*) SSVA (iki 2022-04-30 SPSC) išduotas kvalifikacijos atestatas suteikiantis teisę eiti ypatingojo statinio statybos specialiųjų darbų vadovo pareigas objekte: ypatingasis, negyvenamasis, administracinės paskirties pastatas. Darbų sritys: 

· statybinių konstrukcijų;
· statinio vandentiekio ir nuotekų šalinimo inžinerinių sistemų įrengimas; 
· statinio šildymo, vėdinimo, oro kondicionavimo inžinerinių sistemų įrengimas; 
· procesų valdymo ir automatizavimo sistemų įrengimas;
· statinio elektros inžinerinių sistemų įrengimas; 
· statinio nuotolinio ryšio (telekomunikacijų) inžinerinių sistemų įrengimas; 
· statinio apsauginės signalizacijos, gaisrinės saugos inžinerinių sistemų įrengimas. 
Arba užsienio šalies specialistams* išduoti teisės pripažinimo dokumentai, arba užsienio šalies specialistams* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija. Bus priimtini kvalifikacijos dokumentai, kuriuose nurodyti visi pastatai, neišskirtos ar nenurodytos paskirtys bei nurodytos visos arba reikalavime nurodytos statybos darbų sritys. 
3 punkte nurodytam specialistui pateikiami dokumentai: Nacionalinės žemės tarnybos prie Lietuvos Respublikos Žemės ūkio ministerijos direktoriaus įsakymas dėl geodezininko atitinkamos kvalifikacijos pažymėjimo išdavimo arba galiojanti pažyma, įrodanti geodezininko atitinkamos kvalifikacijos pažymėjimo išdavimą arba išrašas iš Žemėtvarkos planavimo dokumentų rengėjų, matininkų ir geodezininkų žinybinio registro arba geodezininko kvalifikacijos pažymėjimas. Pateikiamos skaitmeninės dokumentų kopijos. 

Pateikiamos skaitmeninės dokumentų kopijos.

Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti; tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų; subtiekėjai – jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti neypatingųjų statinių statybos vadovo pareigas, pripažinus jų kilmės valstybėje turimą teisę eiti analogiškų statinių statybos vadovo ir specialiųjų statybos darbų vadovo pareigas. Užsienio šalies specialisto* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Teisės pripažinimo dokumentai turi būti gauti iki pirkimo sutarties pasirašymo. Užsienio šalies specialistai turi pareigą kreiptis į SSVA ir gauti teisės pripažinimo dokumentą. Užsienio šalies specialistas turi pateikti dokumentus, įrodančius, jog dar nepasibaigus pasiūlymų pateikimo terminui jis kreipėsi į Statybos sektoriaus vystymo agentūrą dėl teisės pripažinimo pažymos gavimo, jei teisės pripažinimo dokumentas dar nėra gautas.
 Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti, bet ne vėliau kaip iki sutarties pasirašymo dienos.








31. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
32. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal Viešųjų pirkimų įstatymo 47 straipsnio 2 dalies nuostatas, taip pat nustatytus techninio ir profesinio pajėgumo reikalavimus pagal Viešųjų pirkimų įstatymo 47 straipsnio 6 dalies nuostatas, neatsižvelgiant į ryšio su tais ūkio subjektais teisinį pobūdį. 
33. Jeigu reikalaujama išsilavinimo, profesinės kvalifikacijos ar profesinės patirties pagal Viešųjų pirkimų įstatymo 51 straipsnio 7 dalies 7 punktą arba turėti specialų leidimą ar būti tam tikrų organizacijų nariu pagal Viešųjų pirkimų įstatymo 47 straipsnio 2 dalį, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų. 
34. Kai tiekėjas pageidauja remtis kitų ūkio subjektų pajėgumais, jis turi įrodyti perkančiajai organizacijai, kad per visą pirkimo sutarties vykdymo laikotarpį šių ūkio subjektų ištekliai bus jam prieinami. Tiekėjas turi pateikti šio ūkio subjekto sutikimus ir/ar kitus dokumentus, kurie patvirtina, kad nurodyti ištekliai bus pasiekiami ir naudojami vykdant sutartį. Tikrindamas, ar tiekėjas turės prieigą prie kitų ūkio subjektų išteklių, kurių pajėgumais jis remiasi, pirkimo vykdytojas gali priimti bet kokias priemones, kurios patvirtina, jog ištekliai bus prieinami per visą sutarties vykdymo laikotarpį.
34.1 Konkurso sąlygų 30.1 punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektai kartu, atsižvelgiant į jų prisiimamus įsipareigojimus pagal jungtinės veiklos sutartį.
34.2. Jei tiekėjas sutarčiai vykdyti numato pasitelkti subtiekėjus, savo pasiūlyme jis privalo nurodyti kokius subtiekėjus ir kokiems darbams/paslaugoms jis ketina juos pasitelkti. Kitų ūkio subjektų pajėgumų pasitelkimas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Subtiekėjai turi atitikti kvalifikacinius reikalavimus tiems darbams, kuriems jie yra pasitelkiami (konkurso sąlygų 30.1. p.).
35. Perkančioji organizacija pagal Viešųjų pirkimų įstatymo 50 ir 51 straipsnių nuostatas patikrina, ar ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Viešųjų pirkimų įstatymo 46 straipsnį perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
36. Pateikiant pasiūlyme atitinkamų dokumentų skaitmenines kopijas ir pasiūlymą pasirašant saugiu elektroniniu parašu arba įprastu fiziniu parašu, yra deklaruojama, kad kopijos yra tikros.
36.1. Skirtingi tiekėjai gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
[bookmark: _Hlk159421943]Reikalaujami aplinkos apsaugos vadybos sistemos standartai
37. Reikalaujami aplinkos apsaugos vadybos sistemos standartai:
	Eil. Nr.
	Reikalavimai
	Patvirtinančių dokumentų sąrašas

	37.1.
	Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais: 1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;
[bookmark: part_8026e1f0188d4e0c9e4ac34a3a1f42f5]2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;
[bookmark: part_eea496f4af8d4a59a1f585ef669fec99]3. nustatyti aplinkosauginiai tikslai, uždaviniai ir priemonės šiems tikslams pasiekti;
[bookmark: part_884d25f267d34edbaca7bff2aec1e922]4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;
[bookmark: part_eeac4a3a30eb4da4a7bec81f1b0e78c5]5. parengtas aplinkosauginių ir avarinių situacijų valdymo planas;
[bookmark: part_c7208e43bc4543e5a565beaeab113763]6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).
 Sertifikavimo sritis – negyvenamųjų administracinės paskirties pastatų statybos darbai. 
Reikalavimas nustatomas, kaip žaliųjų pirkimų reikalavimas pagal Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtintas Lietuvos Respublikos aplinkos ministro 2011 m. birželio 28 d. įsakymu Nr. D1-508) aktualios redakcijos (toliau - Tvarkos aprašas) 2 priedo 15.4 punktą.
	EMAS arba LST EN ISO 14001 nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Pirkimo vykdytojas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus, ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. Dokumentuos nurodyta sertifikavimo sritis - negyvenamųjų administracinės paskirties pastatų statybos darbai. 
Reikalavimą turi atitikti tiekėjas. Jei pasiūlymą teikia ūkio subjektų grupė – reikalavimą turi atitikti aktyviai pirkimo sutartį vykdysiantys ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti. 
Standarto reikalavimą turi atitikti ūkio subjektas, kurio pajėgumais remiamasi ir (arba) subtiekėjas pagal prisiimtus sutartinius įsipareigojimus, kurių atžvilgiu standarto reikalavimas yra taikomas. 
Tuo atveju, jei sertifikate bus nurodyta, kad jis taikomas pastatų statybos darbams nedetalizuojant pastatų kategorijos, paskirties grupės ir paskirties, toks dokumentas bus vertinamas kaip atitinkantis nustatytą reikalavimą.


Pateikiamos skaitmeninės dokumentų kopijos.




